3 ชาวทองผาภูมิออกเดิน มุ่งพระบรมมหาราชวัง ถวายสักการะในหลวง ร.9
(ภาพ จากมูลนิธิกู้ภัยกาญจนบุรี),ชาวบ้านทองผาภูมิ ตั้งใจเดินเท้าจากกาญจนบุรี มุ่งหน้าพระบรมมหาราชวัง กทม. เพื่อถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช ที่พระบรมมหาราชวัง เป็นระยะทาง 269 กม.,เมื่อวันที่ 28 ต.ค. 59 นายปัญญา ศรีทอง 59 ปี นายสมชาย ฉุนมี อายุ 56 ปี และนายโมฮามัต อากบาร ซึ่งเป็นบุคคลที่ไม่มีสัญชาติ แต่อยู่ในผืนแผ่นดินไทยมาตั้งแต่เกิด โดยทั้ง 3 คน เป็นชาวตำบลหินดาด อำเภอทองผาภูมิ จังหวัดกาญจนบุรี ได้พร้อมใจกันสวมชุดสีดำ ถวายสักการะเบื้องหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช ที่ทำการองค์การบริหารส่วนตำบลหินดาด,ทั้งนี้ บุคคลทั้ง 3 คน มีกิจกรรมจะเดินเท้าจากตำบลหินดาด เพื่อถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช ที่พระบรมมหาราชวัง กทม. โดยใช้เส้นทางถนนสาย 323 เข้าสู่ตัวอำเภอเมืองกาญจนบุรี ระยะทางประมาณ 140 กิโลเมตร จากนั้นเดินเท้าไปตามถนนบายพาส เลี้ยวซ้ายเข้าสู่ถนนแสงชูโต ไปที่สนามหลวง อีกประมาณ 129 กิโลเมตร รวมระยะทางทั้งหมดประมาณ 269 กิโลเมตร,อย่างไรก็ตาม ทั้ง 3 คนต้องผ่านพื้นที่อำเภอบ้านโป่ง จังหวัดราชบุรี และพื้นที่จังหวัดนครปฐม และตลอดเส้นทางตั้งแต่ตำบลหินดาด อำเภอทองผาภูมิ ไปจนถึงพื้นที่อำเภอบ้านโป่ง จะมีรถยนต์และเจ้าหน้าที่ของมูลนิธิกู้ภัยกาญจนบุรี ร่วมเดินทางและคอยอำนวยความสะดวก ซึ่งหากประชาชนหรือผู้ที่ใช้รถใช้ถนนพบเห็น ขอให้ร่วมกันคอยอำนวยความสะดวกและคอยให้กำลังใจด้วย,นายโมฮามัต กล่าวว่า ตนเกิดในประเทศไทย แม้จะไม่ใช่สัญชาติไทย แต่จิตใจของตนก็มีความรักในหลวง รัชกาลที่ 9 ไม่แพ้ใคร ซึ่งพระองค์ท่านทรงงานเพื่อคนไทยมานาน ในฐานะที่ตนเกิดในผืนแผ่นดินไทย ก็อยากจะทำถวายพระองค์เป็นโอกาสสุดท้ายของชีวิต
ชาวบ้านทองผาภูมิ ตั้งใจเดินเท้าจากกาญจนบุรี มุ่งหน้าพระบรมมหาราชวัง กทม. เพื่อถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช ที่พระบรมมหาราชวัง เป็นระยะทาง 269 กม.
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,พระบรมมหาราชวัง,ชาวทองผาภูมิ,เดินเท้า,กาญจนบุรี